****

**Arbejdshestens dag**

Dansk Køreforbund indbyder til Europamesterskaberne i tømmerkørsel og pløjning med heste. Det foregår

lørdag og søndag d. 25-26 august 2018, på Nørre Vosborg i Vestjylland, DK.

Nørre Vosborg er en stor herregård med stolte traditioner indenfor kørsel med hest og vogn. Der har i

mange år været afholdt mange forskellige typer konkurrencer med hest og vogn.

Pløjekonkurrencen foregår over begge dage, med et pløjestykke pr. dag. Reglerne vil være lempet i forhold

til de nuværende danske regler. Derudover vil publikum være involveret i bedømmelsen af konkurrencen,

ved afgivelse af deres stemme ude på pløjefeltet.

Tømmerkørselskonkurrencen vil ligeledes foregår over to dage. Der konkurreres i 3 forskellige dicipliner:

Langtømmerbane

Lynbænk (7 stokke placeres på en række)

Slædebane med af- og pålæsning.

I tømmerkørsel er der mulighed for deltagelse med både en- og tospand.

For udenlandske deltagere er der åben tilmelding, hvorimod danske deltagere skal kvalificere sig, for at

kunne stille op.

Udover pløjning og tømmerkørsel vil der også være Concuier, kørsel med fine gamle vogne fra start 1900-

tallet, show/opvisning med teamet ”Da farfar var ung” med demonstration af bl.a. kørsel med hø og græs i

årene 1920-1935, auktion over hestevogne, veterantraktorere og muligvis køreheste. Derudover vil der

være andre shows med kørsel med hest og vogn.

Deltagere og hjælpere har mulighed for indkvartering på enten campingplads eller på hotellet tilknyttet

Nørre Vosborg. For hestene kan der vælges mellem opstaldning i boks eller udenfor i indhegning, begge

dele er inkluderet vand og hø.

Vi vil meget gerne have en forhåndstilmelding senest d. 1 februar 2018, hvorefter man vil få tilsendt det

endelige tilmeldingsskema. Forhåndstilmelding kan ske til mail: em.norrevosborg2018@gmail.com

Er der nogle spørgsmål, så kontakt os gerne, på ovenstående mail, og vi vil svare på bedste vis.